钦定古今图书集成/明伦汇编/官常典/第585卷 > 《谢上淮南节度使表》高适
## 钦定古今图书集成/明伦汇编/官常典/第585卷 > 《谢上淮南节度使表》高适

流布圣泽，江淮益深；扇扬皇风，草木增色。伏惟陛下
大明照临，纯孝抚御。汉主事亲之日，爰总六师；轩后
垂衣之辰，再清四海。犹以京华尚阻，国步暂艰，运若
石之神谋，推赤心于人腹。臣器非管、乐，殊孔明之自
比；识谢孙、吴，异山涛之暗合。岂意圣私超等，荣宠荐
臻，拔自周行，重寄方面。以时危而注意，窃愧非才；因
“国难以捐躯，顾为定分。即当训练将卒，辑绥黎甿，外
以平贼为心，内以安人为务。庶使殄灭凶丑，舞咏《时
邕》，报明主知臣之恩，成微臣许国之节。”